करंडा सामुदायिक स्वास्थ्य केंद्र पर बीते एक नवंबर को प्रसव के बाद हुई प्रसूता की मौत को लेकर तैनात प्रभारी चिकित्साधिकारी डा. इमाम हुसैन सिद्दीकी के साथ अराजक तत्वों द्वारा मारपीट के मामले में रविवार को पुलिस ने ब्लाक प्रमुख सहित चार अज्ञात के खिलाफ मुकदमा दर्ज कर लिया। साथ ही चिकित्सकों द्वारा 13 नवंबर से ओपीडी संचालन ठप करने की चेतावनी पर कड़ा रूख अपनाते हुए सीएमओ ने ऐसा करने पर विभागीय व विधिक कार्रवाई करने का पत्र सोमवार सीएचसी एवं पीएचसी प्रभारियों को भेज दिया।